تصوّف و صوفی و درویش
 بلوچی ” شئے “
 صوفی یا بلوچی شئے وت ما وت باز نزّیکین تعلُق دارَنت۔ھر زات و راج و ٹک ءَ صوفی مختلفین ناما چی توار کُتگ اَنت۔منی تحقیق و پٹ و پول ءَ رَند من ھمیں سر پد ءَ بلوچی ” شئے ” ھم یک انچین اصطلاحی نام اِنت کہ بلوچی دود ءِ پیدائیش اِنت
 ھندی زبان ءَ سنیاسی،جوگی دِگے بازین نام است اَنت سندھی زبان ءَ ” سائیں ” گو بلوچی ” شئے ” ءَ نزّیک اِنت
بلے ما گَواشت نہ کنے کہ سائیں شئے انت۔ شاہ غریب نواز یک مزنین ھندوستانی صوفی بیتّگ۔شاہ غریب نواز ءَ چُونکہ ولی یئے بیتّگ و خدائے یک بزُزرگے منّگ بیتّگ۔بازین سندہ و ھندی صوفی و درویشان تبلیغ کُتگ و بُت پرستی چہ ھندو سندھ ءَ گار بَیان بیتّگ۔۔
 نی موجودہ دور و زمانَگاں صوفی و درویشان ملّا و عالم دین گُمراھی یئے یاد گار گُواشنت۔بلے ای چیز ءَ فراموش کن اَنت کہ ھمیں دوریش و گُمراھین ملنگ و قلندران چہ وتی آخلاق و کردار،حسنِ سُلوک چی بُت پرستی یئے آھونڈ گار کنان کُتگ اَنت۔ای درویش و صوفی شریعت و طریقت ھم پابند بیتّگ اَنت ،بازینے شریعت و طریقت پابندی اِش کُتگ بلے پہ نرمین انداز و وڑا۔پرچہ ایشانی خانقاں ءَ ھندو،پارسی،سِکھ،بُود،بازین دِگے فرقہ و مذھب ءِمنّوک اَتکگ اَنت۔۔او چہ وتی ھوب و شوق مرضی چی وت مسلمان بَیا ن بیتّگ اَنت۔۔موجودہ زمانَگاں دِگی گپ اِنت کہ مردوم رَونت ایشانی مزاران ڈھول ڈُھمبَگ و دَمال و گواتی کن اَنت۔و دگے بازین حرکت و سکنات کہ مُلا و عالم آیان بِدعت گواشَنت۔
 بلوچی شئے ءِ بارَواہ انگت تحقیق جاری اِنت بلے دورائین راہ منی ھما گُمانی نیمگاں رَواگا اَنت کہ من بُرزاد بیان کوت۔کہ ای پہ بلوچ راجے ” درویش و بُزرگ و نیک و شریعت و طریقت ءِ تہا یک شخصیت و کرداری یئے نام اِنت۔ای ٹک و ذات ءِ نہ اِنت ھر بلوچ ءِ کہ تصوّف و درویشانہ قانون ءِ دائرہ داخل بیتّگ آھیئے ” شئے ” لقب اِیش داتگ۔۔